|  |
| --- |
| Džedziango universitetas |
| Centrinis Jučuano studentų miestelis. |
| Prezidentas | Vu Džaohujas |
| Studentų | 60 739 |

**Džedziango universitetas** (kin. 浙江大学, angl. *Zhejiang University*) – nacionalinis valstybinis mokslinių tyrimų universitetas, įsikūręs Hangdžou mieste, Džedziango provincijoje, Kinijoje. Yra prestižinės Kinijos C9 lygos narys ir nuolat patenka tarp 3 geriausių akademinių institucijų žemyninėje Kinijoje.

Įkurtas kaip **Čiuši akademija** 1897 m. Seniausias universitetas Džedziange ir vienas seniausių Kinijoje. Po 1911 m. revoliucijos universitetas 1914 m. buvo uždarytas Kinijos Respublikos vyriausybės, o 1927 m. atkurtas kaip **Nacionalinis trečiasis Sun Jatseno universitetas, o** 1928 m. pervadintas į **Nacionalinį Čekiango universitetą**. 1936–1949 m. rektoriaus pareigas einant Ču Kočenui, nepaisant persikėlimo dėl karo su Japonija, universitetas kartu su Nacionaliniu vidurio universitetu, Uhano universitetu ir Nacionaliniu pietvakarių asocijuotu universitetu tapo vienu iš keturių garsiausių Kinijos universitetų. Lankydamasis universiteto karo laikų studentų miestelyje Meitane, Guidžou britų biochemikas Džozefas Nydhamas universitetą pavadino „Rytų Kembridžu". Įkūrus Kinijos Liaudies Respubliką universitetas buvo pervadintas į **Čekiango universitetą** ir 1952 m. pertvarkytas į inžinerijos mokslų universitetą. 1998 m. Džedziango medicinos universitetas, Hangdžou universitetas ir Džedziango žemės ūkio universitetas, kurie buvo sukurti iš buvusių Džedziango universiteto katedrų, susijungė į plataus profilio Džedziango universitetą.

Universitete yra 7 fakultetai, 37 kolegijos, mokyklos ir katedros, siūlančios daugiau nei 140 bakalauro ir 300 magistrantūros studijų programų. Universitetui priklauso septynios ligoninės, vienas muziejus, du tarptautiniai jungtiniai institutai ir yra įsikūrę daugiau nei 200 studentų organizacijų. 2022 m. universiteto biudžetas buvo 26,1 milijardo Kinijos juanių ir pagal biudžeto dydį Kinijoje nusileido tik Cinghua universitetui. 2022 m. Gamtos mokslų indekso metinėje lentelėje Džedziango universitetas buvo šeštas Kinijoje, septintas universitetas Azijos Ramiojo vandenyno regione ir vienuoliktas pasaulyje.

Tarp daugiau nei 4000 Džedziango universiteto dėstytojų 52 yra Kinijos mokslų akademijos ir Kinijos inžinierių akademijos nariai, 154 Nacionalinio mokslo fondo išskirtiniams jauniesiems mokslininkams gavėjai. Žymūs Džedziango universiteto absolventai yra politinis veikėjas ir revoliucionierius Čenas Dusiu, fizikai Cung Dao Li, Čien Šiung Vu ir Čian Sangdzangas, bei verslininkai Ši Judžu, Kolinas Huangas ir Duanas Jongpingas.

 Čiuši akademijos replika Zidzingango studentų miestelyje.
Džedziango universitetas turi net septynis studentų miestelius, kurie kartu sudėjus užima 6,22 kvadratinių kilometrų plotą. Studentų miesteliai įkurti Zidzingange, Jučuane, Sisi, Huadziačyje, Džidziange, Žoušane, Haininge ir Ningbo.

Šaltiniai
---------

1. ↑  „学校概况" 学校概况 - 浙江大学 [University overview - Zhejiang University]. Zhejiang University. Suarchyvuota iš originalo rugsėjo 1, 2019. Nuoroda tikrinta rugpjūčio 23, 2019.
2. ↑  Needham, Joseph (1945-10-01). „Science in Kweichow and Kuangsi". *Nature* (anglų). **156** (3965): 496–499. Bibcode:1945Natur.156..496N. doi:10.1038/156496a0. ISSN 1476-4687. S2CID 29714529. Suarchyvuota iš originalo 2022-05-05. Nuoroda tikrinta 2022-05-05.
3. ↑  „Students from 'Cambridge of the East' take part in exchange". *University of Cambridge* (anglų). 2009-02-10. Suarchyvuota iš originalo April 24, 2022. Nuoroda tikrinta 2022-04-24.
4. ↑  „Scholar's Cambridge-China programme goes online - Gates Cambridge". *Gates Cambridge -* (anglų). 2020-08-27. Suarchyvuota iš originalo 2021-04-18. Nuoroda tikrinta 2022-04-24.
5. ↑  王, 红岩 (2004). „建国初期浙江大学的院系调整". *浙江档案*. **6**: 38–39.
6. ↑  Xu, Wenyuan. „Zhejiang University". *The Conversation*. Suarchyvuota iš originalo April 25, 2022. Nuoroda tikrinta 2022-04-25.
7. ↑  „"Study at Zhejiang University"". Suarchyvuota iš originalo 2019-08-23. Nuoroda tikrinta 2019-08-23.
8. ↑  „"Zhejiang University Facts and Figures"". Suarchyvuota iš originalo 2019-08-23. Nuoroda tikrinta 2019-08-23.
9. ↑  „2022年全国高校经费统计结果出炉". *sohu*. Nuoroda tikrinta 2022-09-16.
10. ↑  „2022 tables: Institutions - academic | Annual tables | Nature Index". *www.natureindex.com*. Nuoroda tikrinta 2022-07-17.
11. ↑  浙江大学--学校概况 [Overview of Zhejiang University]. Suarchyvuota iš originalo 2019-09-01. Nuoroda tikrinta 2019-08-23.
12. ↑  „Research Profile - Tsung-Dao Lee | Lindau Mediatheque". *Lindau Nobel Mediatheque* (anglų). 2018-09-11. Nuoroda tikrinta 2022-09-16.
13. ↑  Kristof, Nicholas D. (1992-07-03). „Qian Sanqiang, Chinese Physicist On Atom Bomb Team, Dies at 79". *The New York Times* (amerikiečių anglų). ISSN 0362-4331. Suarchyvuota iš originalo 2018-11-08. Nuoroda tikrinta 2022-05-03.
14. ↑  „Shi Yuzhu". *Week In China* (amerikiečių anglų). 2009-06-26. Suarchyvuotas originalas 2022-09-20. Nuoroda tikrinta 2022-09-16.
15. ↑  Colville, Alex (2020-11-30). „China's 10 richest people in 2020". *SupChina* (amerikiečių anglų). Suarchyvuota iš originalo 2022-05-05. Nuoroda tikrinta 2022-05-03.
16. ↑  „Meet the 'godfather' of China's smartphone industry". *South China Morning Post* (anglų). 2019-02-04. Nuoroda tikrinta 2022-09-16.

Nuorodos
--------

|  |  |
| --- | --- |
|  | **Vikiteka: Džedziango universitetas** – vaizdinė ir garsinė medžiaga  |

* Oficiali svetainė Archyvuota kopija 2015-05-20 iš Wayback Machine projekto.